З прывітальным словам да ўдзельнікаў форуму звярнуўся загадчык кафедры педагогікі прафесар І. І. Цыркун. Ён асобна спыніўся на гісторыі ўзнікнення і развіцця педагагічных чытанняў, адзначыў іх ролю ў падрыхтоўцы кадраў вышэйшай кваліфікацыі. На пленарным пасяджэнні выступілі дацэнты кафедры педагогікі К. М. Арцямёнак, А. Р. Барысевіч, В. М. Пунчык. У іх дакладах былі раскрыты актуальныя праблемы развіцця педагагічнай навукі, такія як структура пазнавальнага канструкту ў навуковым даследаванні, экалагічная адукацыя, педагагічная дыягностыка і інтэлектыка.